Maar wat is menseregte? En hoekom is dit so belangrik dat ons dit elke jaar op 21 Maart herdenk? Wel, dit is eintlik eenvoudig. Menseregte is die basiese regte wat elke individu het, bloot omdat hulle menslik is. Dit hoef nie verdien te word nie en dit is nie voorregte wat iemand aan jou gee nie. Jy het hierdie regte al sedert geboorte en niemand kan dit van jou af wegneem nie, maar jy mag ook nie iemand anders se regte van hom/haar af wegneem nie.
Hierdie reg sluit aan by Vryheidsdag wat Suid-Afrikaners elke jaar op 27 April vier. Dit verduidelik dat almal die reg tot vryheid het, en slegs in die tronk opgesluit mag word om ‘n goeie rede. Dit verduidelik ook onder andere dat jy die reg het om vry te wees van alle vorms van geweld, selfs in jou eie huis. Jy het ook die reg om te besluit of jy wil kinders he of nie. Maar met dit alles het ons die verantwoordelikheid om ons vryheid wys te gebruik, sodat ander nie deur ons vryheid seergemaak word nie. Ons het ook die verantwoordelikheid om vir ons vryheid te veg, niemand anders gaan dit vir ons doen nie.